BASES PARA CONVOCATORIA DE SUBVENCIÓNS
ADMINISTRACIÓN LOCAL — Municipal — Grove, O (Subvencións e axudas, 28/03/2019)

A Xunta de Goberno Local en sesión ordinaria do 18 de marzo de 2019, aprobou as Bases e Convocatoria para a concesión de subvencións a asociacións e entidades sen ánimo de lucro que desenvolvan actividades culturais no ano 2019. Procédese a formular a convocatoria correspondente mediante a publicación do seu texto íntegro no Boletín Oficial da Provincia. O Concello do Grove establece as bases reguladoras de concesión de axudas e subvencións públicas destinadas a promover e fomentar actividades culturais, segundo os principios de obxectividade, concorrencia competitiva, publicidade e transparencia. A presente convocatoria ten por obxecto regular o procedemento da concesión de subvencións en réxime de libre concorrencia para fomentar as actividades que, no eido da cultura e nas súas diversas formas, promovan asociacións culturais sen ánimo de lucro, que poidan ser consideradas de interese social para o Concello do Grove e dirixidas á poboación en xeral. En ningún caso o Concello do Grove será responsable das obrigas contraídas polos beneficiarios como consecuencia da realización das súas actividades. Poderán solicitar as subvencións reguladas na presente convocatoria as persoas físicas e xurídicas que reúnan os seguintes requisitos: 1.—Ser asociacións culturais validamente constituídas e debidamente inscritas no Rexistro Municipal de Asociacións.2.—Carecer de fins de lucro (acreditándose cunha declaración responsable do representante). 3.—Ter o seu domicilio social e desenvolver a súas actividades no ámbito territorial do Concello do Grove.4.—Realizar actividades de interese cultural no ámbito do municipio.5.—Non estar incurso en ningún dos supostos de incapacidade ou incompatibilidade para percibir axudas ou subvención públicas.6.—Estar ao corrente coas obrigas tributarias e coa seguridade social. Non poderán ser beneficiarios destas axudas aquelas asociacións que teñan pendente de xustificar subvencións concedidas no exercicio anterior do mesmo programa.7.—Cumprir os requisitos establecidos no artigo 13 da Lei 38/2003, do 17 de novembro, xeral de subvencións. Son subvencionables as actividades culturais que se recollan nalgún destes bloques: A.—As dirixidas á realización de actuacións puntuais ou de carácter permanente no eido cultural en tódalas súas vertentes: música, teatro, literatura, pintura, danza, encontros, obradoiros, curso, audiovisuais, conferencias, xornadas e análogos. B.—Ás dirixidas á realización de festas etnográficas, tradicionais e de valor histórico e cultural nas dúas parroquias. Quedan excluídas da presente convocatoria e, por tanto, non serán obxecto de subvención as seguintes actividades: A contía da subvención estará en función dos programas e dos recursos con que conte para cubrir parcialmente estes, será variable e determinarase, en cada caso, a contía solicitada pola entidade ou asociación e a valoración e baremación que das mesmas faga a Comisión de Valoración. A subvención non poderá exceder o custo da actividade ou actividades aos que se aplique, incluíndo no cálculo tódalas subvencións percibidas, directa ou indirectamente, polo beneficiario para a mesma finalidade, tanto de entes públicos como privados. En ningún caso o importe da subvención poderá ser de tal contía que, illadamente ou en concorrencia con subvencións ou axudas doutras administracións públicas ou outros entes públicos ou privados, supere o custo total da actividade para desenvolver polo beneficiario. No caso de que a contía resultante da aplicación da puntuación supere o orzamento proposto para a mesma diminuirase a achega municipal ata igualar a suma dos gastos totais. A subvención poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, de ser o caso, outros ingresos de tal xeito que a súa contía definitiva suporía o resultado deficitario da liquidación final de gastos-ingresos. As entidades quedarán obrigadas a comunicar calquera achega económica institucional ou privada que reciban con destino á actividade solicitada. A concesión da axuda estará suxeita á dispoñibilidade orzamentaria para o período comprendido entre o 1 de xaneiro e o 15 de decembro de 2019, convocándose con cargo aos orzamentos en vigor durante o ano 2019. O Concello do Grove concederá estas axudas económicas para promover, fomentar e difundir aquelas actividades culturais que organicen as persoas físicas ou xurídicas sen fin de lucro no seu ámbito territorial, cando teñan relevancia para os intereses municipais, durante o exercicio actual e que se financiarán cargo á aplicación 334.48000 do seu orzamento co límite de 30.000 euros. As asociacións ou entidades interesadas en obter subvencións do Concello do Grove deberán solicitalo mediante a presentación dunha única instancia (Anexo I), con documentación xenérica e documentación específica para cada programa, segundo se sinala a continuación: As solicitudes formalizaranse nos modelos e anexos normalizados que se facilitarán no Rexistro xeral do Concello ou na páxina web www.concellodogrove.es e deberán ir acompañadas da documentación antes referida. A solicitude deberá presentarse no Rexistro Xeral Electrónico do Concello do Grove ou en calquera das formas previst as no artigo 16.4 da Lei 39/2005, do 1 de outubro, do procedemento administrativo común das administracións públicas e no artigo 38.4 da Lei 30/92 de réxime xurídico das administracións públicas e do procedemento administrativo común, nun prazo de 30 días naturais contados a partir do seguinte ao da publicación das bases no Boletín Oficial da Provincia. Se a solicitude non reunise os datos esixidos ou calquera dos previstos no artigo 66 da Lei 39/2005, do 1 de outubro, requirirase aos interesados para que, nun prazo de dez (10) días hábiles, emenden as anomalías advertidas ou presenten os documentos preceptivos, indicando que, en caso de non facelo, teranse por desistidos e arquivaranse as solicitudes sen máis trámite. A valoración para o sinalamento da subvención e a fixación da súa contía realizaranse atendendo aos seguintes criterios: A valoración de cada un dos bloques atenderá a aplicación dos seguintes parámetros: A Comisión avaliadora estará conformada polo concelleiro ou concelleira de cultura, un programador cultural doutro Concello ou institución, un técnico do concello relacionado coa área de cultura e o secretario xeral do Concello, ou funcionario en quen delegue, que actuará con voz pero sen voto. A comisión avaliadora, constituída regulamentariamente, valorará as peticións aplicando os parámetros recollidos no apartado 8 elaborando adicionalmente un informe razoado no que se indiquen os elementos tidos en conta no outorgamento ou non da puntuación. A comisión avaliadora poderá solicitar todos aqueles informes adicionais que considere necesarios para resolver. Unha vez establecida a puntuación de cada proxecto realizarase o correspondente reparto de fondos en función da referida puntuación. Terase en conta que os proxectos que acaden a máxima puntuación segundo a táboa exposta (21 puntos) optarán ao máximo de dotación por esta subvención sendo prorrateada con puntuacións inferiores. A proposta de concesión de subvencións, así realizada, someterase a aprobación do órgano competente. A resolución do procedemento notificaráselle aos interesados conforme ao previsto no artigo 40 da Lei 29/2005, do 1 de outubro, do procedemento administrativo común das administracións públicas. O transcurso de seis meses a partir do día seguinte en que remate o prazo de presentación da solicitude sen notificarse a resolución lexítima os interesados entenderase desestimada por silencio administrativo a solicitude da subvención. Unha vez notificada a aprobación das axudas concedidas e realizadas as actividades, os beneficiarios deberán xustificalas antes do 15 de decembro de 2019. Para cobraren a subvención, as entidades deberán presentar no Rexistro xeral do Concello a seguinte documentación: 1.—Instancia subscrita polo presidente da entidade dirixida ao alcalde do Concello do Grove na que solicite o pagamento da subvención no número de conta corrente indicada na solicitude. Deberase acreditar a titularidade do asinante da instancia por medio da certificación do secretario da asociación ou por calquera outro medio en que quede fidedignamente demostrada a titularidade do asinante.2.—Memoria na que detalle a actividade realizada de conformidade coa achegada á instancia de solicitude de subvención e balance de ingresos e gastos realizados con motivo das actividades.3.—Conta xustificativa de das actividades presentadas na memoria inicial que son obxecto da subvención, determinando o custo ou gasto total, detallando as facturas ou documentos con valor probatorio no ámbito mercantil e administrativo, na que se poña de manifesto que os gastos que figuran na dita conta xustificativa se aplicaron á finalidade para a que foi concedida a axuda, indicando que o resto dos xustificantes da contan se atopan no domicilio da entidade beneficiaria á disposición do Concello para o seu exame.4.—Copia autentificada de facturas ou documentos análogos con valor probatorio no ámbito mercantil e administrativo polo importe da subvención concedida (independentemente da actividade dentro do programa á que fora destinada) indicando cada factura o número de unidades, os prezos unitarios destas e mais o custo total de cada unidade.5.—Os gastos xustificados deberán axustarse no posible aos conceptos incluídos no orzamento inicial, non aboándose máis que o importe xustificado co límite da subvención concedida.6.—En todo caso, a xustificación da subvención concedida deberá incluír os documentos que acrediten o pagamento dos gastos xustificados, de acordo co establecido no artigo 31 da lei 38/2003, así como no artigo 29 da Lei 9/2007, de subvencións de Galicia, que consideran gasto realizado o que fora efectivamente pagado con anterioridade á finalización do período de xustificación.7.—Acreditar a debida divulgación do financiamento por parte do Concello da actividade, xuntado un exemplar da documentación impresa xerada pola actividade subvencionada, e a declaración responsable do representante de a ter feito.8.—Certificado asinado polo responsable da entidade beneficiaria de que a subvención se destinou aos mesmos fins para os que foi solicita da concedida. As facturas que se acheguen como xustificante da subvención deberán cumprir os requisitos: a) Ser orixinais ou fotocopias compulsadas. b) Datadas no ano 2019, que é o ano en que se concede a subvención. c) Conter o número de identificación fiscal do preceptor. d) Conter o selo da casa subministradora ou a sinatura. No suposto de que a subvención teña destino o pagamento de persoas físicas que presten servizos retribuídos, pagamento de premios ou pagamento de axudas de custo, a entidade beneficiaria está obrigada á retención do IRPF nos límites e excepcións da lexislación que rexe. Os pagamentos a persoal retribuído, coa súa pertinente retención, xustificaranse a través da nómina correspondente, acompañadas dos TC. No caso de que se xustifique un gasto polo 100% do concedido na subvención, aboarase a totalidade da subvención. No caso de que se xustifique un gasto inferior ao 100% do concedido na subvención aboarase a parte proporcional da subvención. As cantidades subvencionadas pagaranse atendendo ás previsións de Tesourería do Concello, podendo anticiparse o 50% mediante orde de Alcaldía, sempre despois da xustificación do importe que se percibe anticipadamente. O pagamento efectuarase por orde de transferencia á conta bancaria indicada polo receptor. As entidades subvencionadas están obrigadas a: 1.—Destinar a subvención para a subvención exclusivamente para as actividades ou proxecto para o que se solicitou e concedeu.2.—Acreditar a realización do proxecto, así como o cumprimento dos requisitos e condicións que determinen a concesión ou goce da axuda.3.—Comunicarlle ao Concello do Grove a obtención de calquera outra achega económica, institucional ou privada, que reciban con destino á actividade subvencionada.4.—Presentar a documentación esixida, así como facilitar calquera comprobación que por parte do Concello se estime conveniente realizar.5.—Facer constar en toda a publicidade ou información da actividade subvencionada o logotipo do Concello do Grove segundo as indicacións técnicas facilitadas. As axudas concedidas deberán ser devoltas ou reintegradas nos seguintes casos: 1.—Por obtelas falseando as condicións requiridas.2.—Por non realizar, durante o 2019, a lo menos o 75% das actividades recollidas no proxecto para o que se solicitou e concedeu a subvención.3.—Por non aplicala aos fins para os que foi concedida.4.—Por incumprir o beneficiario as obrigas asumidas e as condicións fixadas nestas bases. Calquera dúbida que puidese xurdir en torno á interpretación destas bases será resolta polo persoal do departamento de Cultura do Concello. O órgano competente para a aprobación destas bases é a Xunta de Goberno por delegación da Alcaldía. Contra estas bases e as resolucións administrativas que se adopten na súa execución poderá interpoñerse, potestativamente, un recurso de reposición perante o órgano que a ditou, no prazo dun mes. Entenderase desestimado se transcorre outro sen contestar; neste caso poderá interpoñerse un recurso contencioso-administrativo perante o Xulgado do Contencioso Administrativo, como se prevé no artigo 8 da Lei 29/1998, do 13 de xullo, da xurisdición contencioso-administrativa (tras a modificación dada pola Lei 9/2003, do 23 de decembro) no prazo de dous meses. Ademais, contra a presente resolución tamén poderá interpoñerse directamente o dito recurso contencioso-administrativo no indicado prazo. En todos os casos, os prazos contaranse a partir do día seguinte á recepción da correspondente notificación ou da data en que o recurso de reposición se entende desestimado. Para o non disposto nestas bases contemplarase o establecido nas bases de execución o Orzamento Xeral do Concello do Grove en vigor durante o exercicio 2019 e na Lei 38/2003, do 17 de novembro, xeral de s ubvencións (BOE núm.276, do 18/11/2003) e demais lexislación de desenvolvemento.